ผ่าพิภพไททัน

**ผ่าพิภพไททัน** (, ) เป็นซีรีส์มังงะญี่ปุ่นที่ฮาจิเมะ อิซายามะเป็นผู้แต่งเรื่องและวาดภาพประกอบ โดยมีฉากอยู่ในโลกที่มนุษยชาติบังคับให้อาศัยอยู่ในเมืองที่ล้อมรอบด้วยกำแพงขนาดมหึมาสามอันที่ป้องกันพวกเขาจากสิ่งมีชีวิตคล้ายมนุษย์กินคนขนาดยักษ์ที่มีชื่อเรียกว่า *ไททัน* และมีเนื้อเรื่องตามชายหนุ่มชื่อเอเรน เยเกอร์ ผู้สาบานที่จะกำจัดไททันหลังจากพวกมันมาทำลายบ้านเกิดของเขาและทำให้แม่เสียชีวิต ทางสำนักพิมพ์โคดันชะนำมังงะนี้ลงในนิตารรายเดือน *[[Bessatsu Shōnen Magazine]]* ในเดือนกันยายน พ.ศ. 2564 ถึงเมษายน พ.ศ. 2565 แบ่งออกเป็น 34 *[[ทังโกบง]]*

*ผ่าพิภพไททัน* ประสบความสำเร็จทั้งในด้านเสียงวิจารณ์และเชิงพาณิชย์ โดยในเดือนกันยายน พ.ศ. 2565 มีการจำหน่ายมังงะนี้มากกว่า 110 ล้านเล่ม ทำให้เป็นหนึ่งในซีรีสฺมังงะที่ขายดีที่สุดตลอดกาล และได้รับรางวัลในบางสาขา เช่น รางวัลมังงะโคดันชะ, Attilio Micheluzzi Award และ Harvey Award

## เรื่องย่อ
### ฉาก

เนื้อเรื่อง *ผ่าพิภพไททัน* มีศูนย์กลางอยู่ที่อารยธรรมภายในกำแพงวงกลมสามชั้น ความรู้ที่เผยแพร่ในท้องถิ่นบันทึกว่ามันเป็นร่องรอยสุดท้ายของอารยธรรมมนุษย์ที่ยังหลงเหลืออยู่ ผู้อยู่อาศัย (ชาวเอลเดีย) ถูกทำให้เชื่อว่าเมื่อร้อยกว่าปีที่แล้ว มนุษยชาติถูกทำให้เกือบสูญพันธุ์หลังการปรากฏตัวของยักษ์คล้ายมนุษย์ที่มีชื่อว่า ไททัน ที่โจมตีและกินมนุษย์ที่มันมองเห็น มนุษยชาติส่วนที่เหลือหลบซ่อนหลังกำแพงร่วมศูนย์กลางสามแห่ง และดำรงชีวิตอย่างสงบสุขประมาณศตวรรษหนึ่ง ความคิดของคนในกำแพงที่จะออกไปข้างนอกไม่เป็นที่ยอมรับอย่างมากและไม่ส่งเสริม เพื่อต่อสู้กับพวกไททัน

ไททันมมีหลายประเภท โดยไททันบริสุทธิ์เป็นพวกที่อ่อนแอที่สุดและพบได้มากที่สุด พวกมันมีพฤติกรรมที่ทำนายได้ง่าย ทำให้มันถูกฆ่าได้ง่าย ส่วนไททันผิดปกติเป็นไททันบริสุทธิ์ที่มีพฤติกรรมที่ทำนายได้ยากกว่า ทำให้มันอันตรายกว่า ไททันทั้งเก้า ซึ่งมีอีกชื่อว่า ไททันสติปัญญา (Attack, Colossal, Armored, Female, Beast, Jaw, Cart, War Hammer และ Founding) เป็นไททันที่แข็งแกร่งที่สุด แต่ละตัวสามารถเปลี่ยนรูปร่างระหว่างมนุษย์และไททันเพื่อเข้าถึงทักษะของไททัน ผู้กลายร่างเป็นไททันหลายคนมีทักษะที่ทำให้ร่างกายส่วนหนึ่งแข็งแกร่งขึ้น

ไททันบริสุทธิ์สามารถสร้างได้ด้วยการนำชาวเอลเดียมีฉีดน้ำหล่อสมองไขสันหลังของไททันประเภทนั้น ถ้าไททันบริสุทธิ์กินร่างมนุษย์ที่มีหนึ่งในทักษะไททันสติปัญญาทั้งเก้า ชาวเอลเดีบคนนั้นจะกลับร่างไปเป็นมนุษย์และได้รับพลังเปลี่ยนร่าง หลังจากนั้นพวกเขาก็จะถูกสาปให้มีชีวิตเพียง 13 ปี ถ้าพลังของพวกเขาไม่ได้สืบทอดให้แก่ชาวเอลเดียอีกคนก่อนตาย พลังนั้นก็จะส่งต่อไปให้ทารกชาวเอลเดียในภายหลัง โดยไม่คำนึงถึงระยะห่างหรือความสัมพันธ์ทางสายเลือด

### โครงเรื่อง
เอเรน เยเกอร์ เด็กหนุ่มที่ต้องเสียแม่ไปจากเหตุการณ์ไททันบุกเข้าทำลายวอลล์มาเรียในเขตชิกันชินา เพราะต้องการแก้แค้นให้กับแม่ของ เอเรน, มิคาสะ และอาร์มิน จึงเข้าศึกษาที่โรงเรียนทหาร รุ่นที่ 104 เพื่อตั้งเป้าหมายจะเป็นเหล่าสำรวจ ออกไปสู้รบกับไททัน และออกไปดูโลกภายนอกกำแพง

เวลาผ่านมาเกือบห้าปี หลังจากเหตุการณ์ที่ไททัน 60 เมตรบุกทลายวอลล์มาเรีย ทำให้มนุษย์ชาติต้องถอยร่นไปยังวอลล์โรเซ กำแพงชั้นต่อไป เอเรน และพรรคพวกรุ่น 104 อีกไม่นานก็จะได้เลื่อนขั้นจากทหารฝึกหัดไปสังกัดกองทหารต่าง ๆ ในเวลาพักของวันธรรมดา ๆ วันหนึ่ง ไททันหกสิบเมตรตัวเดิมได้บุกเข้ามาอีกครั้ง และบุกเข้าทำลายวอลล์โรเซทางเขตทรอสทำให้ไททันบุกเข้ามากวาดล้างมนุษย์อีกครั้ง ประจวบเหมาะกับที่ทหารหน่วยสำรวจได้ออกไปสำรวจนอกกำแพงในระหว่างนั้นพอดี ทำให้ทหารฝึกหัดทุกหน่วยได้รับคำสั่งให้ออกกวาดล้างไททัน และคุ้มครองให้ประชาชนทุกคนหนีไปยังวอลล์ชีนา กำแพงชั้นสุดท้ายให้ได้ ในเหตุการณ์ครั้งนี้ทำให้ทหารฝึกหัดจำนวนมากต้องเสียชีวิตลงมากมาย รวมทั้งเอเรนที่ถูกไททันกินเข้าไปเพื่อช่วยเหลือเพื่อนของเขาอาร์มิน แต่เอเรนก็รอดตายมาได้ เพราะพลังบางอย่างที่สามารถแปลงร่างเป็นไททันที่เขาเองก็ไม่รู้ที่มาที่ไป

## ตัวละคร
### หน่วยสำรวจ
* **เอเรน เยเกอร์** (Eren Jäger)
** ให้เสียงโดย :  คาจิ ยูกิ ,  อภินันท์ ธีระนันทกุล

:: *วันเกิด : 30 มีนาคม*
::เด็กหนุ่มเลือดร้อนผู้มีความใฝ่ฝันที่จะเข้าร่วมทีมสำรวจเพื่อออกไปโลกนอกกำแพง เป็นลูกของนายแพทย์กรีชา เยเกอร์ และคาร์ลาที่เป็นชาวเมืองชิกันชินา เป็นคนที่มีพลังใจอันแข็งแกร่งและมีความมุ่งมั่น แต่หลังจากที่ได้เห็นแม่ตัวเองโดนไททันกินไปต่อหน้าต่อตาในปี 845 เอเรนจึงผูกใจเจ็บกับไททันและสาบานว่าจะถอนรากถอนโคนพวกไททันให้หมด จึงตกลงกับมิคาสะและอาร์มินว่าจะเข้าฝึกเป็นทหารฝึกหัดรุ่น 104 เมื่อเขาได้ค้นพบพลังไททันของตัวเอง เขาจึงกลายเป็นหมากตัวสำคัญของฝ่ายมนุษย์มาตลอด เขามักมีนิสัยดื้อรั้น หัวร้อน และไม่สามารถวิเคราะห์สถานการณ์หลายชั้นได้ แต่หลังจากการค้นพบเหตุการณ์ในอดีตบางอย่าง ทำให้นิสัย บุคลิกภายนอกของเขาได้เปลี่ยนไปอย่างเห็นได้ชัด ภายหลังเขาถือเป็นผู้นำเชิงสัญลักษณ์ของกลุ่ม "เยเกอริสต์" หรือกลุ่มบูชาพี่น้องตระกูลเยเกอร์
 	
* **มิคาสะ แอคเคอร์แมน** (Mikasa Ackerman)
** ให้เสียงโดย :  อิชิกาวะ ยูอิ ,  เบญจวรรณ วนิชจิวพันธ์

:: *วันเกิด : 10 กุมภาพันธ์*
::เด็กสาวพูดน้อย นิสัยนิ่งเงียบ จนดูเหมือนคนเย็นชา เธอเป็นลูกสาวบุญธรรมของครอบครัวเยเกอร์ที่ถูกช่วยเหลือมาได้ หลังจากครอบครัวของเธอถูกกลุ่มโจรป่าฆ่ายกครัวเมื่อตอนอายุ 9 ปี เพราะต้องการจับตัวเธอไปขายต่อ แต่โชคดีที่เอเรนเข้าไปช่วยเธอออกมาได้ และได้สังหารกลุ่มโจรอย่างโหดเหี้ยมร่วมกัน ตั้งแต่นั้นมาเธอจึงอาศัยอยู่ด้วยกันกับเอเรนและตั้งใจว่าจะต้องปกป้องเขาไว้ให้ได้ เธอมีความรักและภักดีตามสายเลือดแอคเคอร์แมนให้กับเอเรนมาตลอด

* **อาร์มิน อาร์เลิร์ท** (Armin Arlert)
** ให้เสียงโดย :   อิโนะอุเอะ มารินะ ,  ศันสนีย์ ติณห์กีรดีศ

:: *วันเกิด : 3 พฤศจิกายน*
::เด็กหนุ่มเพื่อนตั้งแต่สมัยเด็กของเอเรนและมิคาสะ แม้ร่างกายจะดูอ่อนแอ แต่เขาสามารถอ่านสถานการณ์รอบตัวและปรับตัวให้เข้ากับสภาวะแวดล้อมรอบ ๆ ตัวได้อย่างยอดเยี่ยม มีความสามารถในการตัดสินใจและการเจรจา อาร์มินมีความใฝ่ฝันที่อยากจะได้เดินทางและใช้ชีวิตภายนอกกำแพงเมืองตามเรื่องเล่าที่ปู่ของเขาเล่าที่ได้ให้ฟัง เมื่อเขาเข้าทีมสำรวจ จึงได้แสดงความสามารถให้เออร์วิน สมิธเห็น ถือเป็นมันสมองของหน่วยสำรวจรุ่น 104 ก่อนที่จะได้รับพลังไททันมหึมาจากการสละชีวิตตัวเองให้เอเรนได้ปราบมันได้สำเร็จ ต่อมาได้รับตำแหน่งผู้บัญชาการหน่วยสำรวจต่อจากฮันจิ

* **ลีไว แอคเคอร์แมน**  (Levi Ackerman)
** ให้เสียงโดย :   คามิยะ ฮิโรชิ ,  กริน อักษรดี

:: *วันเกิด : 25 ธันวาคม*
::หัวหน้าหน่วยระดับหัวกะทิที่เอเรนสังกัดอยู่ กล่าวกันว่าเขาเป็นทหารที่แข็งแกร่งที่สุดของมวลมนุษย์ชาติ ในอดีตเป็นนักเลงเมืองใต้ดินมีพรรคพวก อยู่สองคนคือ ฟาร์ลัน เชิร์ธ และ อิซาเบล แม็คโนเลีย แต่ถูกไททันฆ่าตายหมด ด้วยความเคียดแค้นทำให้พลังแฝงในตัวนั้นได้ตื่นขึ้น และได้อยู่กับหน่วยสำรวจเพื่อติดตาม แอร์วิน สมิธ ที่มีความเด็ดขาด เอาจริงเอาจัง และถึงแม้ภายนอกดูเย็นชา กวนประสาท แต่ในช่วงเวลาคับขัน เขาถือเป็นสติของทีม มีไหวพริบและทักษะการต่อสู้เป็นเลิศ สามารถวิเคราะห์สถานการณ์ได้อย่างแม่นยำ เป็นคนในตระกูลเดียวกับ มิคาสะ แอคเคอร์มัน คือตระกูลแอคเคอร์มันจากทางแม่ และมีลุงคือ เคนนี อัคเคอร์มัน หรือเคนนีจอมเชือด ทำให้มีความสามารถในการต่อสู้สูง จนได้รับคำร่ำลือว่าเป็นชายที่แข็งแกร่งที่สุด สามารถจัดการไททันหญิงและไททันสัตว์ป่าได้บาดเจ็บปางตาย มีนิสัยประหลาดคือรักสะอาดมากกว่าคนปกติ
::

* **เออร์วิน สมิธ** (Erwin Smith)
** ให้เสียงโดย :   โอโนะ ไดสึเกะ,  สุภาพ ไชยวิสุทธิกุล

:: *วันเกิด : 14 ตุลาคม*
::ผู้บัญชาการทีมสำรวจ เป็นคนฉลาดหลักแหลมเป็นมากและตัดสินใจได้อย่างเด็ดขาด เช่น การสับเปลี่ยนองค์ราชาโดยไม่ใช้ทหารโจมตีแม้แต่คนเดียวหรือในการต่อกรกับไททันหญิงที่ทำได้ยากมาก เป็นคนที่พร้อมจะสละพวกพ้องเพื่ออนาคตของมวลมนุษยชาติ และอยู่ภายใต้แรงกดดันระดับสูงได้ดี มีความฝันที่อยากจะรู้เรื่องความจริงของโลก ในวัยเด็กพ่อของเขาได้ถูกสังหารเพราะข้อสมมติฐานเรื่องความจริงของโลก รวมไปถึงปรารถนาที่จะรู้ถึงความลับห้องใต้ดินของตระกูลเยเกอร์มาตลอด เขาถูกไททันสัตว์ป่าขว้างหินใส่ในสมรภูมิชิงชิกันชินะ ก่อนจะเสียชีวิตลงไปในที่สุด

* **ฮันจิ โซเอะ** (Hans Zoe)
** ให้เสียงโดย :  พัก โร-มี,  นิรมล กิจภิญโญชัย
:: *วันเกิด : 5 กันยายน*
::ผู้บังคับหมู่ของหน่วยสำรวจ และนักวิทยาศาตร์ มีความสามารถในระดับหัวกะทิ แต่เป็นคนที่เหมือนจะเพี้ยนเพราะคลั่งไคล้การวิจัยไททันมาก เป็นคนใฝ่รู้ อยากรู้อยากเห็น และเกือบโดนไททันกินมาเพราะการวิจัยหลายรอบ เวลาสติแตกจะคลั่งแบบสุด ๆ ชอบบรรยายเรื่องผลวิจัยให้คนอื่นฟัง ถึงอย่างนั้นก็คนที่มีความรู้เกี่ยวกับไททันมากคนหนึ่ง เป็นกำลังสมองให้กับทีม โดยเฉพาะการวางแผนการรบและการสร้างสรรค์อาวุธ ต่อมาได้รับตำแหน่งผู้บัญชาการทีมสำรวจต่อจากเออร์วิน สมิธ

* **แจน เคียร์ชไตน์ ** (Jean Kirstein)
** ให้เสียงโดย :  ทานิยามะ คิโช ,  ภัคภูมิ ลิ้มมานะสภาพร

:: *วันเกิด : 7 เมษายน*
::อันดับ 6 ของทหารฝึกหัดรุ่น 104 เขาเป็นคนมองโลกในแง่ร้ายเกี่ยวกับสงครามกับไททัน แต่ด้วยความที่มีนิสัยเป็นคนพูดตรง ๆ มั่นใจในตนเองจึงมักมีเรื่องได้ง่าย ๆ เขามักอิจฉาเอเรนที่สนิทสนมกับมิคาสะ (เพราะฌ็องแอบชอบมิคาสะ) ความจริงแล้วเขาไม่อยากฆ่าคนเลย ต่อมาฌ็องเป็นคนที่พึ่งพาได้และเป็นกำลังให้กับทีม

* **คอนนี่ สปริงเกอร์ ** (Connie Springer)
** ให้เสียงโดย :  ชิโมโนะ ฮิโระ ,  กริน อักษรดี
:: *วันเกิด : 2 พฤษภาคม*
::อันดับ 8 ทหารฝึกหัดรุ่น 104 มีนิสัยที่ค่อนข้างซื่อ ปรับตัวให้เข้ากับสถานการณ์เก่ง แต่หัวไม่ดีและไหวพริบยังไม่ค่อยดีนัก อย่างไรก็ตามในช่วงเวลาคับขันเขาก็ไม่เคยทิ้งเพื่อน

* **ซาช่า เบลาส์ ** (Sasha Blouse)
** ให้เสียงโดย :  โคบายาชิ ยู ,  นลินี ชีวะสาคร
:: *วันเกิด : 26 กรกฎาคม*
::อันดับ 9 ทหารฝึกหัดรุ่น 104 อดีตโจรสาวที่สนใจแต่ของกิน ชอบแอบไปขโมยอาหาร ไม่ชอบทำอะไรเป็นระบบและไม่ค่อยเคารพครูฝึก ไม่เหมาะจะเป็นทหาร แต่ลางสังหรณ์แม่นยำ และลึก ๆ แลัวก็มีฝีมือดีอย่างคาดไม่ถึง เป็นมือธนูที่เก่งเป็นกำลังให้กับทีม แต่สุดท้ายก็ถูก กาบิ บราวน์ ทหารฝึกหัดกองทัพมาร์เลย์ ที่แอบขึ้นมาบนเรือเหาะของทีมสำรวจ ยิงปืนใส่จนเสียชีวิต

* ** คริสต้า เลนซ์ ** (Christa Lenz) / ** ฮิสทอเรีย ไรส์ **(ヒストリア・レイス Historia Reiss)
** ให้เสียงโดย :   มิกามิ ชิโอริ ,  ศันสนีย์ ติณห์กีรดีศ

:: *วันเกิด : 15 มกราคม*
::อันดับ 10 ทหารฝึกหัดรุ่น 104 หญิงสาวบอบบาง ร่างเล็ก ถึงไม่เก่งเหมือนคนอื่น แต่มีจิตใจอ่อนโยน เป็นเพื่อนสนิทกับยูมีร์ (Ymir) แต่แท้จริงแล้วเธอมีชื่อจริงว่า ฮิสทอเรีย ไรส์ และชาติกำเนิดของเธอคือ รัชทายาทของราชวงศ์กษัตริย์ที่แท้จริง แต่ต้องปกปิดตัวตน พ่อของเธอเคยให้เธอฆ่าเอเรนในร่างไททันและช่วงชิงพลังแห่งราชาไททัน แต่เธอขว้างเข็มฉีดยาทื้งลงพื้น พ่อของเธอพยายามเลียยาที่กำลังจะสลายจึงกลายเป็นไททันที่มีความยาว 120 เมตร เธอได้สังหารพ่อของเธอและได้เป็นราชินีแห่งกำแพง

* **ฟล็อก ฟอร์สเตอร์** (Floch Forster)
** ให้เสียงโดย :  เค็นโช โอโนะ , 

:: *วันเกิด : 8 ตุลาคม*
::เป็นทีมสำรวจรุ่นใหม่ซึ่งเข้ามาในช่วงเวลาความพยายามชิงเขตชิกันชินะคืน เขาเป็นผู้รอดชีวิตคนเดียวจากการเข้าชาร์จไททันสัตว์ป่า เพื่อถ่วงเวลาให้ลีไวได้จัดการอย่างทันท่วงที ต่อมาเขาได้เข้าร่วมกลุ่มเยเกอริสต์ ในฐานะผู้นำการก่อการอย่างแท้จริง

### ชาวเอลเดียในมาร์เลย์

* **ไรเนอร์ เบราน์ ** (Reiner Braun)
** ให้เสียงโดย :   โฮโซยะ โยชิมาสะ ,  วีระศักดิ์ แก้วอุ่น

:: *วันเกิด : 1 สิงหาคม*
::เด็กหนุ่มที่มีความเข้มแข็งทั้งทางร่างกายรวมถึงจิตใจด้วยจนได้รับความเชื่อใจและไว้วางใจจากพวกพ้องเป็นอย่างมาก แต่เขาคือคนจากนอกกำแพงที่เป็นสายลับในกองทหารแห่งมาเลย์ สามารถแปลงร่างเป็นไททันเกราะที่แข็งแกร่งได้ อยู่ในเหตุการณ์การทำลาย Wall Maria (วอลล์มาเรีย) เขตชิกันชิน่า เมื่อ 5 ปีก่อน เขาอยู่ในอันดับ 2 ของทหารฝึกหัดรุ่น 104 ต่อมาหลังจากความลับเปิดเผยและภารกิจล้มเหลว ไรเนอร์ได้กลับไปที่บ้านเกิด เขามีอาการเครียดจากการพบเรื่องสะเทือนใจ หรือ PTSD จากสิ่งที่เขากระทำ หรือพบเจอมาตลอด จนคิดจะฆ่าตัวตายหลายครั้ง

* **แบร์โทลดท์ ฮูเวอร์ ** (Bertholdt Hoover)
** ให้เสียงโดย :   ฮาชิสุเมะ โทโมฮิสะ ,  ธวัช รัตตะชัย

:: *วันเกิด : 30 ธันวาคม*
::เพื่อนสนิทของไรเนอร์ เขามีความเชี่ยวชาญในการต่อสู้ได้หลากหลายรูปแบบ แต่ขาดความกระตือรือร้นในการต่อสู้ เป็นคนจากนอกกำแพงที่เป็นสายลับในกองทหารแห่งมาเลย์ สามารถแปลงร่างเป็นไททันสูง 60 เมตรได้ อยู่ในเหตุการณ์ทำลาย Wall Maria (วอลล์มาเรีย) เขตชิกันชินาเมื่อ 5 ปีก่อน เป็นอันดับ 3 ของหารฝึกหัดรุ่น 104 ต่อมาเมื่อภารกิจล้มเหลวและพลาดท่าถูกจับตัว ก่อนถูกสังหารและชิงพลังไปโดยไททันอาร์มิน

* **แอนนี่ เลออนฮาร์ท ** (Annie Leonhardt)
** ให้เสียงโดย :  ชิมามุระ ยู ,  นิรมล กิจภิญโญชัย

:: *วันเกิด : 22 มีนาคม*
::เด็กสาวที่ดูเย็นชา แต่เนื้อแท้แล้วเป็นคนอ่อนโยน เป็นผู้สอนเทคนิคการต่อสู้ให้กับเอเรน หลังจบการฝึก ได้เข้ากองกำลังสารวัตรทหาร เธอเป็นอันดับ 4 ของทหารฝึกหัดรุ่น 104 เพราะภายนอกที่ดูเอาจริงจังจึงดูน่ากลัว และดูเบื่อโลกอยู่ตลอดเวลา (ยกเว้นตอนแสดงศิลปะป้องกันตัว) มีทักษะการต่อสู้ที่โดดเด่น ด้วยนิสัยที่ไม่ค่อยสุงสิงกับใคร ทำให้เธอชอบทำงานคนเดียว แต่เธอมักจะใจอ่อนกับคำขอของอาร์มินอยู่บ่อยๆ เธอคือไททันเพศหญิง เป็นสายลับจากนอกกำแพง หลังจากการต่อสู้ในเมืองและพ่ายแพ้แก่ไททันเอเรน เธอได้ผนึกตัวเองอยู่ในคริสตัลด้วยสภาพที่หมดสติ เมื่อเธอถูกปลดปล่อยในช่วงเวลาที่ปั่นป่วนระหว่างการต่อสู้สามฝ่ายในเอลเดีย และได้รู้ว่าพสุธาคำรามได้ทำลายดินแดนต่างๆ ทั่วโลกแล้ว เธอเกิดสิ้นหวังไม่อยากจะต่อสู้อีก

* **ยมีร์ ** (Ymir)
** ให้เสียงโดย :   ซากิ ฟุจิตะ , 

:: *วันเกิด : 17 กุมภาพันธ์*
::เด็กสาวที่เข้ามาอยู่ในหน่วยสำรวจรุ่น 104 เช่นเดียวกับนักรบหลายคน เป็นคนที่ค่อนข้างแน่วแน่และมีไหวพริบสูง และมีความสัมพันธ์กับฮิสทอเรียในเชิง 'มากกว่าเพื่อนร่วมรบ' ที่ปรากฎให้เห็นหลายครั้ง เดิมเธอถูกนำมาเป็นหุ่นเชิดให้กับลัทธิฟื้นฟูเอลเดีย จนกระทั่งสมาชิกถูกเจ้าหน้าที่มาร์เลย์เข้าจับกุม จึงถูกนำไปฉีดยาให้กลายเป็นไททันไร้สติ เธออธิบายช่วงเวลาที่กลายเป็นไททันนับ 60 ปีว่าเป็นช่วงเวลา "ฝันร้ายที่ไม่มีวันจบสิ้น" ก่อนที่ร่างไร้สติเธอจะกินมาร์เซล และกลายเป็นการกลับคืนสติอีกครั้ง เพราะความขอบคุณต่อเหล่านักรบ ทำให้เธอไม่เคยคายข้อมูลเรื่องไททันสติปัญญาแก่ฝ่ายกำแพง แต่ในขณะเดียวกันเธอก็แทบไม่เข้าร่วมปฏิบัติการเชิงรุกของฝ่ายนักรบเช่นกัน และด้วยเหตุผลนี้เอง เธอจึงยอมเอาชีวิตและพลังไททันของตัวเองกลับคืนสู่มาร์เลย์ในที่สุด

* **ซีค เยเกอร์** (Zeke Jäger)
** ให้เสียงโดย :  ทาเกฮิโตะ โคยาสึ , 

:: *วันเกิด : 1 สิงหาคม*
::เป็นลูกชายของหมอกริชา เยเกอร์ และไดนา ฟริทส์ สายเลือดราชวงศ์หนึ่งเดียวในเกาะมาร์เลย์ เป็นพี่ชายต่างมารดาของเอเรน เขาถูกพ่อแม่บังคับและเคี่ยวเข็ญให้เขาต้องเป็นทหารของมาร์เลย์ เพื่อพลังไททันให้ได้ เขาไปพบกับทอม เซเวอร์ ที่เป็นผู้ถือครองพลังไททันสัตว์ป่า และได้เล่นเบสบอลด้วยกัน ซีคถือเซเวอร์เป็นพ่อจริงๆ มากกว่ากริชา ซึ่งนำไปสู่การหักหลังครอบครัว ก่อนจะได้รับพลังไททันสัตว์ป่ามาจากเซเวอร์ มีความสามารถในการควบคุมไททันซึ่งมาจากสายเลือดราชวงศ์ฝั่งแม่ รวมไปถึงการขว้างที่แม่นยำราวจับวางจากการเล่นเบสบอลในวัยเด็ก

* **พอร์โก กัลเลียต** (Porco Galliard)
** ให้เสียงโดย :  โทชิกิ มาสึดะ , 

:: *วันเกิด : 11 พฤศจิกายน*
::น้องชายของมาร์แซล ผู้ถือครองพลังไททันกรามซึ่งถูกยมีร์จับกินก่อนที่จะได้ทำภารกิจการพังกำแพง ก่อนที่จะได้รับพลังไททันกรามคืนมาโดยความยินยอมของยมีร์ เขาเสียพลังไปเมื่อครั้งบุกเกาะพาราดีส์เพื่อหยุดยั้งเอเรน เยเกอร์ จากการถูกไททันไร้สติฟัลโก้ ไกรซ์ กินเข้าไป

* **มาร์เซล กัลเลียต** (Marcel Galliard)
** ให้เสียงโดย :  มะซะมะชิ คิทะดะ , 

:: *วันเกิด : 10 สิงหาคม*
::เป็นผู้ได้รับคัดเลือกจากทางมาร์เลย์เพื่อใช้พลังไททันในภารกิจชิงไททันบรรพบุรุษจากเกาะพาราดีส์ แต่กลับถูกไททันยมีร์จับกินเสียก่อนได้ทำภารกิจ

* **พีก ฟิงเกอร์** (Pieck Finger)
** ให้เสียงโดย :  มานามิ นุมากุระ , 

:: *วันเกิด : 5 สิงหาคม*
::ผู้ถือครองพลังไททันเกวียน เธอมักจะถูกนำเสนอในฐานะผู้ตามของซีค และถูกใช้เป็นไททันติดอาวุธหนักเมื่อยามสงคราม

* **กาบิ เบราน์** (Gabi Braun)
** ให้เสียงโดย :  ซากุระ อายาเนะ , 

:: *วันเกิด : 14 เมษายน*
::หลานสาวของไรเนอร์ แคนดิเดทถือครองพลังไททันเกราะคนต่อไป เธอเคียดแค้นเอเรนจากการถูกบุกครั้งแรก ก่อนที่จะขึ้นเรือบินตามไปเพื่อสังหารเอเรน จนทำให้ปืนซึ่งตนเองตั้งใจจะนำมาสังหารเอเรน ลั่นใส่ซาช่าจนเสียชีวิต ต่อมาได้มาอาศัยในชนบทของเกาะพาราดีส์ เธอมีความแค้นต่อชาวเอลเดียนในพาราดีส์มาก แต่เมื่อได้อยู่ที่นั่น ความคิดเธอจึงค่อยๆ เปลี่ยนไป

* **ฟัลโก ไกรซ์** (Falco Grice)
** ให้เสียงโดย :  นัตสึกิ ฮานาเอะ , 

:: *วันเกิด : 10 กุมภาพันธ์*
::เป็นทหารฝึกหัดของกองกำลังมาร์เลย์ เขาไม่มีฝีมือเลยถ้าเทียบกับกาบิ คนที่เขาแอบปลื้มมาตลอด แต่เขามีความจริงใจ และเข้ากับผู้อื่นได้เป็นอย่างดี ก่อนจะต้องกลายเป็นไททันไร้สติเมื่อน้ำไขสันหลังได้ไหลเข้าปาก เมื่อซีคทำการคำราม ทำให้คนที่กินไขสันหลังเข้าไปกลายเป็นไททันไร้สติ รวมไปถึงตัวฟัลโกเอง หลังจากนั้นฟัลโกในร่างไททันไร้สติกินพอร์โกเข้าไป ทำให้ได้รับพลังไททันกราม

### ชาวเอลเดียในเกาะพาราดีส์

* **กริชา เยเกอร์** (Grisha Jäger)
** ให้เสียงโดย :  สึจิดะ ฮิโรชิ , 

:: *วันเกิด : 26 มกราคม*
::บิดาของเอเรน เยเกอร์ และซีค เยเกอร์ เดิมเป็นชาวเอลเดียในมาร์เลย์ น้องสาวของเขาถูกกลุ่มทหารเฝ้าค่ายกักกันสังหารด้วยสุนัข ก่อนที่เขาเองจะเข้าร่วมกับกลุ่มฟื้นฟูเอลเดียใหม่ และได้แต่งงานกับไดนา ฟริทส์ มีลูกด้วยกันคือซีค ผลจากการบังคับซีคอย่างหนักจะทำให้เขาถูกซีคชี้ตัวว่าเป็นพวกฟื้นฟูเอลเดีย ซึ่งต้องถูกประหารด้วยการฉีดเซรุ่มไททัน แต่สายลับนาม **นกฮูก** ได้ช่วยเขา และส่งต่อพลังไททันจู่โจมสู่เขาในระหว่างที่กำลังจะถูกประหาร ก่อนที่เขาจะเข้าไปในกำแพง เกิดโรคที่ระบาดอย่างหนัก และการรักษาของเขาทำให้เขาได้ชื่อว่าเป็นหมอที่มากฝีมือ ก่อนจะได้แต่งงานกับคาร์ลา และมีลูกด้วยกันคือเอเรน เยเกอร์ เขาได้แย่งชิงพลังไททันบรรพบุรุษมาจากตระกูลไรซ์เพื่อช่วยเหลือกำแพงและส่งต่ออนาคตให้กับคนนอกราชวงศ์ และไม่นานหลังจากนั้นเขาก็ฉีดเซรุ่มไททันให้กับเอเรน ก่อนที่จะหายสาบสูญไป เขามีความสามารถในการปรุงยาสูงจากการได้เป็นแพทย์มาตั้งแต่ก่อนจะเข้าร่วมกลุ่มฟื้นฟูเอลเดียใหม่

* **คาร์ลา เยเกอร์** (Carla Jäger)
** ให้เสียงโดย :  โยชิโนะ ทากาโมริ , 

:: *วันเกิด : 29 มกราคม*
::แม่ของเอเรน เยเกอร์ เธอเคยเป็นอดีตเด็กเสิร์ฟในบาร์แห่งหนึ่งมาก่อน ต่อมาเธอป่วยหนัก จึงได้รับการรักษาโดยกริชา เยเกอร์ ก่อนที่จะแต่งงานกันแล้วได้มีลูกคือเอเรน เยเกอร์ และลูกบุญธรรมคือมิคาสะ เธอไม่อยากให้เอเรนไปเข้าทีมสำรวจ เพราะเป็นทีมที่มีเข้าไปแล้วมีโอกาสจบชีวิตสูงมาก ก่อนการถล่มเขตชิกันชินะทำให้เธอต้องถูกกินโดยไททัน

* **เคนนี แอคเคอร์แมน** (Kenny Ackerman)
** ให้เสียงโดย :  คาซุฮิโระ ยะมะจิ , 

:: *วันเกิด : 4 กุมภาพันธ์*
::เป็นลุงแท้ๆ ของลีไว มีฉายาว่า "เคนนีจอมเชือด" จากการที่เมื่อเขาได้สังหารใครสักคนเขามักสังหารด้วยการปาดคอ ซึ่งเหยื่อส่วนมากมักเป็นสารวัตรทหาร เคนนีได้เก็บลีไวมาเลี้ยงหลังจากคูเชลผู้เป็นแม่ได้เสียชีวิตลง รวมทั้งได้ฝึกฝนลีไวจนมีฝีมือแข็งแกร่งมากเกินกว่ามนุษย์ทั่วไป เขามีอาชีพเสริมโดยการรับจ้างวานฆ่ามาหลายครั้ง รวมไปถึงแม่ของฮิสทอเรีย จากการจ้างของพ่อเธอด้วย หลังจากการได้พบกับอุริ ไรซ์ ซึ่งเป็นผู้ถือครองไททันบรรพบุรุษในขณะนั้น และได้ปรับความเข้าใจกัน ทำให้เขาตัดสินใจเข้าร่วมกับกองสารวัตรทหาร

* **คีธ ซาดีส์** (Keith Shadis)
** ให้เสียงโดย :  สึงุโอะ โมงามิ , 

:: *วันเกิด : 18 สิงหาคม*
::ครูฝึกของหน่วยทหารฝึกหัดทุกรุ่น รวมไปถึงรุ่น 104 ของเอเรน เป็นอดีตผู้บังคับบัญชาหน่วยสำรวจ ก่อนที่จะสละตำแหน่งให้เออร์วินเพราะมองว่าตัวเองนั้นไร้ความสามารถ เขาเป็นคนไปพบกับกริชาที่นอนอยู่นอกกำแพง และนำเข้ามาในกำแพง

## พลังไททันสติปัญญา
เป็นพลังไททันที่สืบต่อกันมานับสองพันปีจากไททันบรรพบุรุษแรกของยูมีร์ ฟริทซ์ ก่อนกษัตริย์ฟริทซ์พระองค์แรกจะสั่งให้ลูกสาวทั้งสามของตนคือ โรเซ่, ซีน่า, มาเรีย กินเนื้อของแม่และส่งต่อมาเรื่อยๆ ผู้ถือครองจะต้องอายุขัย 13 ปีต่อจากนี้ตามคำสาปของยูมีร์ ฟริทซ์ การส่งต่อพลังไททันต้องทำให้ตัวเองถูกไททันไร้สติกัดเข้าที่ไขสันหลังไป โดยที่เจ้าของคนเดิมจะต้องเสียชีวิต พลังจึงจะถูกส่งต่อ

* **ไททันบรรพบุรุษ** (Founding Titan)
:: *ผู้ถือครอง : เอเรน เยเกอร์*
:: เป็นไททันที่ถูกสืบต่อกันมาจากรุ่นสู่รุ่นของสายเลือดราชวงศ์ ซึ่งถูกปกปิดเป็นความลับตลอด จนกระทั่งกริชา เยเกอร์ ในร่างไททันจู่โจมได้ทำการสังหารผู้ถือครองไททันบรรพบุรุษ ฟรีดา ไรซ์ (Frieda Reiss) และส่งต่อไปให้กับเอเรน เยเกอร์ มีความสามารถ ได้แก่เมื่อเกิดการสัมผัสตัวกับสายเลือดราชวงศ์ จะทำให้พลังนั้นเชื่อมถึงกันอยู่ในสายธาร (Path) และจะสามารถขอความปรารถนาจากยมีร์ให้เป้าหมายเป็นจริงได้

* **ไททันจู่โจม** (Attack Titan)
:: *ผู้ถือครอง : เอเรน เยเกอร์*
:: เป็นไททันที่มีความสามารถพิเศษในการควบคุมเส้นเวลาต่างๆ โดยปรากฏชื่อผู้ถือครองคนแรกเป็นเอเรน ครูเกอร์ ก่อนที่จะถูกส่งต่อมาที่กริชา และผ่านมาถึงเอเรน เยเกอร์ มีความสามารถในการแทรกแซงอดีต และอนาคตได้

* **ไททันเกราะ** (Armored Titan)
:: *ผู้ถือครอง : ไรเนอร์ เบราน์*
:: ไททันที่สามารถเปลี่ยนแปลงลักษณะเกราะได้ตามอำเภอใจ มีความสามารถในการทนทานต่อวัตถุมีคม และหลังคอจะไม่ถูกโจมตีโดยง่าย แต่หลังจากการประดิษฐ์หอกสายฟ้า และวิทยาการใหม่ๆ เกราะที่ติดตัวก็แทบจะหมดสมรรถภาพ แต่กระนั้นก็ยังถือเป็นจุดแข็งของไททันเกราะอยู่ดี

* **ไททันเพศหญิง** (Female Titan)
:: *ผู้ถือครอง : แอนนี่ เลออนฮาร์ท*
:: ไททันเพศหญิงเป็นไททันที่ดูจะแปลกหากเทียบกับไททันประเภทอื่น เนื่องจากความโดดเด่นนั้นดูจะมีเพียงแค่เพศของไททันซึ่งเป็นไททันประเภทเดียวที่มีโครงสร้างร่างกายเหมือนเพศหญิง มีความสามารถในการลอกเลียนพลังของไททันที่มีสติปัญญาตนอื่นโดยโดยต้องได้รับการยินยอมจากทั้งสองฝ่ายก่อนเท่านั้นจึงจะทำได้

* **ไททันสัตว์ป่า** (Beast Titan)
:: *ผู้ถือครอง : ซีค เยเกอร์*
:: เป็นไททันที่สามารถเปลี่ยนลักษณะของหัวสัตว์ได้ตามต้องการ แต่มีจุดด้อยที่ไม่สามารถเอาไปใช้ได้ในสงครามจริงจังตามคำบอกเล่าของผู้ถือครองคนก่อนอย่างทอม เซเวอร์ หลังจากซีคได้พลังมา ความสามารถของมันคือขว้างปาสิ่งของได้อย่างรุนแรง

* **ไททันกราม** (Jaw Titan)
:: *ผู้ถือครอง : ฟัลโก ไกรซ์*
:: ไททันที่มีขนาดตัวเล็กมาก มีขนาดใหญ่กว่ามนุษย์เมื่อเทียบสัดส่วนที่ 4:1 เท่านั้น แต่มีความว่องไวมาก และฟันแข็งแรงมากถึงขนาดที่สามารถกัดผลึกคริสตัลขาด ซึ่งเป็นไททันประเภทเดียวที่ทำแบบนั้นได้

* **ไททันค้อนสงคราม** (Warhammer Titan)
:: *ผู้ถือครอง : เอเรน เยเกอร์*
:: ไททันที่มีความสามารถมาก สามารถสร้างผลึกคริสตัล และอาวุธได้ตามใจผู้ใช้นึก มีความพิเศษที่ผู้ถือครอง หากถือครองเพียงแค่พลังเดียว จะอยู่บริเวณใต้ข้อเท้าของร่างไททัน ซึ่งไททันนี้ถือเป็นสมบัติของตระกูลไทเบอร์มาตลอด ก่อนที่ศึกมาร์เลย์จะทำให้พลังเปลี่ยนมือไปอยู่กับเอเรน เยเกอร์

* **ไททันยักษ์มหึมา** (Colossus Titan)
:: *ผู้ถือครอง : อาร์มิน อาร์เลิร์ท*
:: ไททันที่มีขนาดมากที่สุด นั่นคือ 60 เมตร มีความสามารถในการควบคุมไอน้ำและความร้อนได้ตามใจชอบ เมื่อแปลงร่าง ความรุนแรงจะเหมือนทิ้งระเบิดนิวเคลียร์ แต่มีข้อเสียที่เมื่อใช้ความร้อนมาก ร่างกายจะอ่อนแอลง และกล้ามเนื้อลีบลงอย่างเห็นได้ชัด

* **ไททันเกวียน** (Cart Titan)
:: *ผู้ถือครอง : พีก ฟิงเกอร์*
:: เป็นไททันที่สามารถแบกสัมภาระไว้ข้างหลังได้มาก เดินสี่ขา และมีความอดทนสูงมาก กองทัพมาร์เลย์มักใช้ประโยชน์โดยการนำไททันนี้มาติดอาวุธหนักในการสงครามต่างๆ

## สื่อต่างๆ
**อนิเมะ**
**รายชื่อตอน**
***รุ่งอรุณลีไว (2ตอน)**
***ผ่าพิภพไททัน ภาค 1 (25+OVA อีก 5 ตอนรวมรุ่งอรุณลีไว)**
***ผ่าพิภพไททัน ภาค 2 (12+OVA อีก 2 ตอน)**
***ผ่าพิภพไททัน ภาค 3 (22 ตอน)**
***ผ่าพิภพไททัน ปัจฉิมภาค บทที่ 1 (16 ตอน)**
***ผ่าพิภพไททัน ปัจฉิมภาค บทที่ 2 (12 ตอน)**
***ผ่าพิภพไททัน ปัจฉิมภาค บทสุดท้าย ครึ่งแรก-ครึ่งหลัง**
*
**มังงะ**
**รายชื่อตอน**
***รุ่งอรุณลีไว**
***ผ่าพิภพไททัน**

## รายชื่อตอน

### ซีซันที่ 1

### ซีซันที่ 2

### ซีซันที่ 3

### ปัจฉิมภาค

### OAD & LOST GIRLS

### ภาพยนตร์อนิเมะ
*Attack on Titan – Part 1: Crimson Bow and Arrow 
*Attack on Titan – Part 2: Wings of Freedom
*Attack on Titan: Chronicle(ออกอากาศทาง Aniplus Asia     )

### ภาพยนตร์และซีรีส์ในรูปแบบ live-action
มีการดัดแปลงเนื้อเรื่องจากต้นฉบับไปพอสมควร ได้มีการนำตัวละครจากต้นฉบับทั้งหมดดังนี้ เอเรน เยเกอร์, มิคาสะ, อาร์มิน, ฮันจิหรือฮันส์, ฌ็อง, ซาช่า, หมอกรีชา, ไททันเอเรน, ไททันเกราะ, ไททันมหึมา ประกอบด้วยภาพยนตร์ 2 ภาค  ดังนี้

**Attack on Titan – Part 1  ผ่าพิภพไททัน**

**Attack on Titan – Part 2 End of the World ศึกอวสานพิภพไททัน**

และซีรีส์ 3 ตอน  **Attack on Titan: Counter Rockets (Attack on Titan: Hangeki no noroshi)** ที่มีเนื้อหาเชื่อมโยงกับภาพยนตร์ นำโดย ฮันจิ ที่รับบทโดย ซะโตะมิ อิชิฮะระ

## คำตอบรับ
### ยอดขาย
สำนักพิมพ์โคดันชะยกเครดิตให้ *ผ่าพิภพไททัน* เป็นมังงะที่เพิ่มรายได้ของบริษัทครั้งแรกในรอบ 18 ปี ส่วน *ผ่าพิภพไททัน* ฉบับอนิเมะช่วยเพิ่มยอดขายซีรีส์มังงะ ในขณะที่ *[[ไมนิจิชิมบุง]]* กล่าวถึงสิ่งนี้ว่า "ฮิตครั้งเดียวในรอบทศวรรษ" ในเดือนเมษายน พ.ศ. 2557 ออริคอนรายงานว่า มีหนังสือชุดนี้จำหน่ายไป 30 ล้านเล่ม จากนั้นในเดือนพฤศจิกายนปีเดียวกัน มังงะนี้มียอดขายรูปเล่มที่ 45 ล้านเล่ม ต่อมาในเดือนพฤศจิกายน พ.ศ. 2561 มังงะนี้มียอดขายหมุนเวียนมากกว่า 86 ล้านเล่มทั่วโลก จากนั้นจึงเพิ่มไปเป็น 100 ล้านเล่มในเดือนธันวาคม พ.ศ. 2562 ท้ายที่สุดในเดือนกันยายน พ.ศ. 2565 มังงะนี้มียอดขายหมุนเวียนมากกว่า 110 ล้านเล่ม

ตารางข้างล่างแสดงจำนวนรายได้รายปีจากสื่อ *ผ่าพิภพไททัน* ในประเทศญี่ปุ่น

### คำวิจารณ์
มีหลายคนที่วิเคราะห์ *ผ่าพิภพไททัน* เป้นตัวแทนของ "ความสิ้นหวังที่คนหนุ่มสาวรู้สึกในสังคมปัจจุบัน" ผู้วิจารณ์บางส่วนมองว่าภาพวาดในมังงะดูหยาบ ซึ่งอิซายามะยอมรับว่าภาพวาดของเขาดู "มือสมัครเล่น" อย่างไรก็ตาม นักวิจารณ์กลุ่มเดียวกันระบุว่าหลังตอบรับสิ่งนี้ ภาพวาดได้รับการพัฒนามากขึ้น

## หมายเหตุ

## อ้างอิง

## แหล่งข้อมูลอื่น

*  
*  ที่ Kodansha Comics
* ''ผ่าพิภพไททัน'' ที่ *[[The Encyclopedia of Science Fiction]]*
* 

หมวดหมู่:อนิเมะที่ออกฉายในปี พ.ศ. 2556
หมวดหมู่:ข้อโต้เถียงในการ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง
หมวดหมู่:ภาพยนตร์ญี่ปุ่น
หมวดหมู่:มังงะที่ตีพิมพ์ในปี พ.ศ. 2552
หมวดหมู่:มังงะที่ตีพิมพ์ในปี พ.ศ. 2555
หมวดหมู่:มังงะที่ตีพิมพ์ในปี พ.ศ. 2556
หมวดหมู่:มังงะของสำนักพิมพ์โคดันชะ
หมวดหมู่:ภาพยนตร์อนิเมะที่ออกฉายในปี พ.ศ. 2561
หมวดหมู่:ผู้ชนะอนิเมะแห่งปีของครันชีโรลอนิเมะอะวอดส์
หมวดหมู่:ผู้ชนะครันชีโรลอนิเมะอะวอดส์
หมวดหมู่:วิตสตูดิโอ
หมวดหมู่:แมปปา
หมวดหมู่:โปรดักชัน ไอ.จี
หมวดหมู่:วิบูลย์กิจ
หมวดหมู่:บันเทิงคดีเกี่ยวกับการเปลี่ยนแปลงขนาด
หมวดหมู่:บันเทิงคดีเกี่ยวกับยักษ์ (เรื่องปรัมปราตะวันตก)
หมวดหมู่:การ์ตูนญี่ปุ่นแนวก้าวผ่านวัย
หมวดหมู่:การฆ่าล้างเผ่าพันธุ์ในบันเทิงคดี
หมวดหมู่:อนิเมะและมังงะเกี่ยวกับการล้างแค้น
หมวดหมู่:มิวส์ คอมมิวนิเคชัน
หมวดหมู่:มังงะที่ได้รับการดัดแปลงเป็นภาพยนตร์